Document ID: 32014D0159

РЕШЕНИЕ ЗА ИЗПЪЛНЕНИЕ НА КОМИСИЯТА
от 20 март 2014 година
за изменение на Решение № 2006/593/ЕО по отношение на допълнителните средства от Европейския социален фонд за някои държави членки в рамките на цел „Регионална конкурентоспособност и заетост“
(нотифицирано под номер C(2014) 1708)
(2014/159/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1083/2006 на Съвета от 11 юли 2006 г. за определяне на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999 (1), и по-специално член 18, параграф 2 от него,
като има предвид, че:
(1)
С Решение 2006/593/ЕО (2), изменено с Решение 2010/476/ЕС на Комисията (3), Комисията определи показателно разпределение по държави членки на бюджетните кредити за поети задължения във връзка с цел „Регионална конкурентоспособност и заетост“ за периода 2007-2013 г.
(2)
Регламент (ЕО) № 1083/2006 бе изменен с Регламент (ЕС) № 1298/2013 на Европейския парламент и на Съвета (4) с цел да се обърне внимание на специфичните проблеми с безработицата, най-вече безработицата при младежите, и на бедността и социалното изключване в тези държави чрез добавяне на общ пакет от 125 513 290 EUR, по цени от 2004 г., в рамките на Европейския социален фонд.
(3)
В член 20 от изменения Регламент (ЕС) № 1083/2006 се променят наличните ресурси за цел „Регионална конкурентоспособност и заетост“ с оглед на повишаването на средствата от Европейския социален фонд, отпуснати на Франция, Италия и Испания, с 111 553 522 EUR през 2013 г.
(4)
Примерните суми на бюджетните кредити за регионите, които имат право да се възползват от структурните фондове по линия на цел „Регионална конкурентоспособност и заетост“, следва да бъдат преразгледани за тези държави членки.
(5)
Поради това Решение 2006/593/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2006/593/ЕО се заменя с приложението към настоящото решение.
Член 2
Адресати на настоящото решение са държавите членки.
Съставено в Брюксел на 20 март 2014 година.

Labels: 2
4
19
18
15